Afrikaanse boeke te kus en keurArgieffoto (Foto: Unsplash) Die Afrikaanse boekemark se fiksie-, niefiksie- en kinderboeke bied ŉ groot verskeidenheid leesstof aan boekwurms. Voeg hierby tientalle resensies, lesersindrukke en skrywersonderhoude wat in die media verskyn, en dit is te verstane dat lesers soms kopkrap oor hul leeslyste en boekaankope. Graffiti Boeke het pas ŉ topverkoperlys vir Oktober bekendgemaak. As jy dus nog wonder wat om nou te lees, behoort dié lys jou te help. Maak ook seker dat jy nie onder aan hierdie berig die voorskou misloop van Graffiti se Aanlynkuiers wat in November aangebied word nie. Kyk ook uit vir Graffiti Boeke se Aanlynkuiers wat weekliks op Facebook aangebied word. Die jongste boeke word bekend gestel tydens ŉ aanlyn gesprek met skrywers. Lesers kan uitsien na die volgende boekgesprekke wat in November aangebied word: 4 November: Juanli Theron, Lente Swift en Suzanne Smith gesels met Zetske van Pletzen (gespreksleier) oor Meer as net ŉ ma (NB-Uitgewers) 9 November: Johannes Hamman gesels met Paul Kruger en Karin Brynard (gespreksleiers) oor Ysterklou Beperk (Wenakker Boeke) 10 November: Hannes Barnard gesels met Gielie Hofmann (gespreksleier) oor Roet (Lapa Uitgewers) 16 November: Wilna Adriaanse gesels met Phyllis Green (gespreksleier) oor Vlug (NB-Uitgewers) 18 November: Jaco Wolmarans gesels oor Ivoor, gespreksleier sal nog aangekondig word (NB-Uitgewers) 23 November: Jan van Tonder gesels oor Grootgeluk, gespreksleier sal nog aangekondig word (NB-Uitgewers) 25 November: Dana Snyman gesels oor In die tyd van die gif, gespreksleier sal nog aangekondig word (NB-Uitgewers) 30 November: Riekert Botha gesels met Milanie Vosloo (gespreksleier) oor Wees oor niks besorg nie (CUM-Uitgewers)